Go Hotel Shnelli on uus modernne personaalse ja sõbraliku teenindusega hotell.  Hotellis on 7 korrust ja 124 numbrituba neist 120 kahekohalist, 2 peretuba ja 2  ühekohalist tuba erivajadustega klientidele. 11 paari tube on omavahel uksega ühendatavad. Eraldi numbritoad on mittesuitsetajatele, allergikutele ja erivajadustega inimestele.     Kõikides ühe- ja kahekohalistes tubades on SAT-ühendusega televiisor, otsevalimisega telefon, tasuta traadita internetiühendus, parkettpõrand ja dušš.  Viimasel korrusel asuvad avarad peretoad, mis koosnevad kahest eraldi elu- ja magamistoast, mahutavusega kuni neli inimest.Kõikidesse numbritubadesse on võimalik  panna lisavoodi.